Engure (upe)
Šis raksts ir par Usmas ezera izteku. Par upi Engures novadā skatīt rakstu Engures upe. Engure ir upe Ventspils novadā. Iztek no Usmas ezera un ietek Puzes ezerā, no kura iztek Rindas upe. Iztece - Usmas ezera rietumi. Tek ziemeļu-ziemeļrietumu virzienā. Ietek Puzes ezera dienvidos. Lielākās pietekas - Dūņupe, Dūņupīte, Riekte. Upi šķērso valsts autoceļi V1325 (Usma–Amjūdze), V1323 (Sili–Ugāles dzirnavas–Smilši), A10 (Rīga—Ventspils), V1311 (Ugāle–Blāzma–Ance), V1344 (Baloži–Puzenieki–Puzes stacija), kā arī dzelzceļa līnija Ventspils—Tukums II. Upes krastos atrodas Zaļais ciems, Usmas pagasta Dzirnavas, Ugāles pagasta Dzirnavas, Ciesengure.